Na temelju odredbi Zakona o odgoju i obrazovanju u osnovnoj i srednjoj školi („Narodne novine, broj 87/98, 86/09, 92/10, 105/10, 90/11,6/12, 94/13, 152/14, 7/17, 68/18, 98/19, 64/20, 151/22, 156/23), članka 37.b Zakona o plaćama u državnoj službi i javnim službama (Narodne novine, broj 55/23), Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“„ broj 2/24), Pravilnika o tjednim radnim obvezama učitelja i stručnih suradnika u osnovnoj školi („Narodne novine“, broj 34/14, 40/14 – ispr.,103/14 i 102/19), Pravilnika o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi („Narodne novine“„ broj 40/14) i članka 60. Statuta Osnovne škole Ivana Mažuranića, Školski odbor Osnovne škole Ivana Mažuranića, na sjednici održanoj 3. srpnja 2025. godine donio je

**IZMJENE I DOPUNE PRAVILNIKA O ORGANIZACIJI RADA I SISTEMATIZACIJI**

**RADNIH MJESTA U OSNOVNOJ ŠKOLI**

**IVANA MAŽURANIĆA, OBROVAC SINJSKI**

**(prijedlog)**

Članak 1.

U Pravilniku o organizaciji rada i sistematizaciji radnih mjesta u Osnovnoj školi Ivana Mažuranića, Obrovac Sinjski KLASA: 011-01/24-02/03 URBROJ: 2175-16-4-01-24-01 od 4. listopada 2024. riječi »Stručni suradnik na tehničkom održavanju« zamjenjuje se riječima »Stručni radnik na tehničkom održavanju«.

Članak 2.

 Članak 10. točka 5. mijenja se i glasi:

,, 5. NAZIV RADNOG MJESTA:

## PROPISANI NAZIV

## RADNOG MJESTA KOEFICIJENT PLATNI RAZRED

|  |  |  |
| --- | --- | --- |
| *1. Referent* | *1,43* | *3.* |

- obavlja poslove računovodstvenog referenta

OPIS POSLOVA RAČUNOVODSTVENOG REFERENTA: obračun isplata i naknada plaća u skladu s posebnim propisima, obračun isplata po ugovorima o djelu vanjskim suradnicima, evidencija i izrada ulaznih i izlaznih faktura, blagajnički poslovi te ostali poslovi propisani Pravilnikom o djelokrugu rada tajnika te administrativno –tehničkim i pomoćnim poslovima koji se obavljaju u osnovnoj školi

UVJETI: završena srednja škola zanimanje ekonomist ili završena srednja škola zanimanje komercijalist.

Propisano odredbama Pravilnika o radu.

RAZINA OBRAZOVANJA: radno mjesto III. vrste

BROJ IZVRŠITELJA: Referent-1 izvršitelj. ,,

Članak 3.

Ovaj Pravilnik stupa na snagu osmog dana od dana objave na oglasnoj ploči Osnovne škole Ivana Mažuranića, Obrovac Sinjski.

KLASA: 011-01/25-02/02

URBROJ: 2175-16-4-01-25-01

Predsjednik školskog odbora: Josipa Sedlar

Ovaj Pravilnik je objavljen na oglasnoj ploči Osnovne škole Ivana Mažuranića, dana 4. srpnja 2025. a stupio je na snagu dana 12. srpnja 2025.

 Ravnatelj: Tomislav Budimir